Zenički pčelari na 6. međunarodnom kongresu o pčelarstvu i pčelinjim proizvodima

Šesti Međunarodni Kongres o pčelarstvu i pčelinjim proizvodima održan je proteklog vikenda u Sarajevu na kojem je doneseno niz mjera i preporuka kojim bi se ova oblast u narednom periodu unaprijedila.

„Pčelarstvo u znatnoj mjeri može utjecati na materijalni status poljoprivrednih proizvođača u ruralnim područjima, a predstavlja potencijal u smanjenju siromaštva i migracija stanovništva, posebno mlađe populacije. Konstantno educirati pčelare i ulagati u ovu granu poljoprivrede uslov je za poboljšanje pčelarstva, ali i poboljšanje tržišne ponude i konkurentnosti tih proizvoda“, kazao je Munib Husejnagić, jedan od učesnika kongresa i predsjednik Saveza udruženja pčelara Zeničko-dobojskog kantona. Učesnici ovog kongresa bili su stručnjaci iz naše ali i drugih evropskih zemalja kao i dugogodišnji pčelari na kojem su razmijenjena iskustva.